
asupra propunerii legislative pentru modificarea şi completarea 


Legii nr.32/1994 privind sponsorizarea.





Cu adresa nr.360 din 22 ianuarie 1998, înregistrată sub nr.30/XVIII/11 din 22 ianuarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi, spre dezbatere şi avizare,  propunerea legislativă menţionată mai sus, iniţiată de domnii deputaţi Sorin Marinescu şi Dorel Constantin Onaca - Grup parlamentar P.D.S.R..


In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă  pentru modificarea şi completarea Legii nr.32/1994 privind sponsorizarea.


In urma examinării, membrii comisiei au hotărât, cu majoritate de voturi, să  avizeze favorabil această propunere legislativă, cu recomandarea ca la dezbaterea în fond, Comisia pentru cultură arte, mijloace de informare  în masă şi Comisia pentru buget, finanţe şi bănci să ţină seama atât de observaţiile şi propunerile Consiliului Legislativ din avizul favorabil dat cu nr.23 din  19 ianuarie  1998, cât şi de necesitatea solicitării punctului de vedere al Guvernului, în conformitate cu prevederile art.110 alin.(1) şi 137 alin. (5) din Constituţia României.  


Menţionăm că,  sub nr.351 din 22 ianuarie 1998, Secretarul General al Camerei Deputaţilor a mai trimis comisiei o propunere legislativă pentru modificarea şi completarea Legii nr.32/1994 privind sponsorizarea, care de asemenea, a fost avizată favorabil.


		In raport de obiectul şi conţinutul său, această propunere legislativă face parte din categoria legilor ordinare.

